31999R0568
L 070/11
JURNALUL OFÍCIAL AL UNIUNII EUROPENE
REGULAMENTUL (CE) NR. 568/1999 AL COMISIEI
din 16 martie 1999
de modificare a Regulamentului (CE) nr. 577/97 de stabilire a anumitor norme de aplicare a Regulamentului (CE) nr. 2991/94 al Consiliului de stabilire a standardelor pentru grăsimile tartinabile și a Regulamentului (CEE) nr. 1898/87 al Consiliului privind protecția denumirilor folosite în comercializarea laptelui și a produselor lactate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2991/94 al Consiliului din 5 decembrie 1994 de stabilire a standardelor pentru grăsimile tartinabile (1), în special articolul 8,
având în vedere Regulamentul (CEE) nr. 1898/87 al Consiliului din 2 iulie 1987 privind protecția denumirilor folosite în comercializarea laptelui și a produselor lactate (2), modificat ultima dată de Regulamentul (CE) nr. 222/98 (3), în special articolul 4 alineatul (2),
întrucât Regulamentul (CE) nr. 577/97 al Comisiei (4), modificat ultima dată de Regulamentul (CE) nr. 2521/98 (5), stabilește dispoziții speciale privind folosirea denumirii „unt” pentru grupul de produse pe bază de unt, zahăr și alcool; întrucât se recunoaște că unele dintre aceste produse corespund derogării menționate în articolul 2 alineatul (2) din Regulamentul (CE) nr. 2991/94 privind denumirile tradiționale; întrucât toate produsele respective sunt definite în anexa I la Regulamentul (CE) nr. 577/97 ca produse cu un conținut minim de grăsimi de 34 %;
întrucât în conformitate cu informațiile suplimentare furnizate de Regatul Unit al Marii Britanii, se pare că unele dintre produsele cu caracter tradițional au un conținut de grăsimi de ordinul a 20 %; întrucât anexa I la Regulamentul (CE) nr. 577/97 trebuie adaptată în consecință;
întrucât Comitetele de gestionare nu au prezentat avize în termenul stabilit de președinții acestora,
ADOPTĂ PREZENTUL REGULAMENT:
Articolul 1
La Anexa I punctul V prima liniuță din Regulamentul (CE) nr. 577/97, „34 %” se înlocuiește cu „20 %”.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 martie 1999.